# ვატიკანი

| ნოღა-სახენწჷფო ვატიკანილათ. *Status Civitatis Vaticanæ* იტალ. Stato della Città del Vaticano ვატიკანი |
| --- |
|

|  |  |
| --- | --- |
|  |  |
| შილა |  |

 |
| **ჰიმნი:**Inno e Marcia Pontificale Duration: 3 minutes and 14 seconds.3:14  |
| ვატიკანიშ ორენი  |
| ოფიციალურ ნინა(ეფი) | იტალიური, ლათინური |
| **რელიგია**  | კათოლიციზმი (სახენწჷფო რელიგია) |
| თარობა | გიშაგორუაფონი, აბსოლუტური თეოკრატიული მონარქია, თეოკრატია |
|  -  | რომიშ პაპი | ლეო XIV |
|  -  | სახენწჷფო მელამოსე | პიეტრო პაროლინი |
|  -  | გუბერნატორი | რაფაელა პეტრინი |
| ფართობი |
|  -  | გვალო | 0,49 კმ2 (193-ა) |
|  -  | წყარი (%) | 0 |
| მახორობა |
|  -  | 2024 ფასებათ | 882 (237-ა) |
|  -  | მეჭედალა | 1800 ად/კმ2 (7-ა) |
| **ედპ** (ჸუპ) | 2021 ფასებათ |
|  -  | გვალო | €14,859,970  |
|  -  | ართ მახორუშე | €19,450.22  |
| ვალუტა | ევრო, 1999 წანაშახ — ვატიკანური ლირა (`EUR`)  |
| ბორჯიშ ორტყაფუ | +1  |
|  -  | ზარხულიშ (DST) | +2 (UTC) |
| Internet TLD | .va |
| ოტელეფონე კოდი | +379 |
| ვატიკანიშ ინტერაქტიულ რუკა |

|  |  |
| --- | --- |
|  | მოსოფელიშ მონძალა UNESCO, ობიექტი № 286 რუს. • ინგლ. • ფრ. |

**ვატიკანი** (ოფიციალურო **ვატიკანიშ ნოღა-სახენწჷფო**; იტალ. Stato della Città del Vaticano; ლათ. Status Civitatis Vaticanae), შხირას უბრალოთ ვატიკანი — სქირონათ გოხურგელ სუვერენულ ნოღა-სახენწჷფო. თის დუდენს პაპი. ვატიკან რე ანკლავ იტალიაშ ნანანოღა რომიშ დინოხოლე დო წჷმარინუანს კათოლიკურ ოხვამეშ ადმინისტრაციულ ცენტრის. ვატიკანს გამაგენს რომიშ ეპარქია, ნამუთ ჩინებულ რე მუჭოთ ჯეგე ოხვამე, ნამუთ მუშჸურე რე სუვერენულ სუბიექტ ერეფოშქაშე სამართალიშ მეჯინათ დო თხილანს მუშ პოლიტიკურ გამაგალას, დიპლომატიას დო შურიელ ზოხორინალას. ვატიკანიშ ზოხორინელ სახენწჷფოქ გიჭყჷ 1929 წანას, ჯეგე ოხვამეშ დო იტალიაშ ომაფეს შქას დოდვალირ ლატერანიშ აპიჯალაშ ოსხირით. თიქ გიჭყჷ მუჭოთ ახალ სუბიექტ დო ვართ მუჭოთ უმოს კაბეტ პაპიშ ოლქიშ (756–1870) ნოსქილედი, ნამუთ კინოხ ცენტრალურ იტალიაშ კაბეტ ნორთის იკათუანდჷნ.

ვატიკანიშ ფართობ რე 48.99 ჰექტარ დო 2024 წანაშ მუნაჩემეფით, დოხოლაფირო 882 ადამიერ ოხორანს, თინა რე მოსოფელს არძაშე უჭიჭაშ სუვერენულ სახენწჷფო მუჭოთ ფართობით, თეშ მახორობათ. თინა აკა ქიანა რე მოსოფელს, ნამუშ მახორობა 1,000 ადამიერშე მერკე რე. თინა მოსოფელიშ არძაშე ბერქეთ დოხორინელ ნანანოღეფს შქას რე. ვატიკანიშ ნოღა-სახენწჷფოს ჯეგე ოხვამე გამაგენს, თინა რე ოხვამურ ვარ-და ოშურიელე-მონარქიულ სახენწჷფო, ნამუსჷთ პაპი დუდენს, ნამუთ თეწკჷმა ართო რე რომიშ დიდპაპა დო კათოლიკური ოხვამეშ მადუდე; სახენწჷფოშ უმაღალაშ პოსტიშ პიჯეფ არძა შხვადოშხვა გორჩქინაშ კათოლიკე შურიელ პიჯეფ რენა. ჯეგე ოხვამე ორდოიან ქირსიანობაშ ბორჯიშე მოურს დო კათოლიკურ ოხვამეშ თარ დუდპაპაშ ოხვამე რე, ნამუსჷთ 2018 წანას მოსოფელს დოხოლაფირო 1.329 მილიარდ ნათილ კათოლიკე ჸუნდჷ ლათინურ ოხვამეს დო 23 ბჟაეიოლურ კათოლიკურ ოხვამეს. ავინიონიშ პაპობაშ (1309–1377) უკული, პაპეფ უმენტაშო ომოშქვაფირე დოხორეს ოხორანდეს, ნამუთ ასეიან ვატიკანიშ ტერიტორიას იდვალუაფჷ, თეშ უმკუჯინუო მინშა რომიშ კვირინალიშ დოხორეს ვარ-და შხვა აბანეფსჷთ ოხორანა.

ვატიკანიშ ტერიტორიას იდვალუაფჷ თიჯგურა რელიგიურ დო კულტურულ აბანეფი, მუნერით რე ჯეგე პეტრეშ ბაზილიკა, სიქსტეშ კაპელა, ვატიკანიშ ომოშქვაფირე ბიბლიოთეკა დო ვატიკანიშ მუზეუმეფი. თაქ წჷმორინაფილ რე მოსოფელს არძაშე ჩინებულ ნახანტეფ დო სკულპტურეფი. ვატიკანიშ ეკონომიკა ფინანსურო ხუჯ დითმიკინუაფჷ კათოლიკე მორწუმეეფიშ შესაწირეფით, საფოსტო მარკეფიშ დო სუვენირეფიშ გიმოჩამათ, მუზეუმეფიშ მინაულარიშ გინაგაფუთ დო გიშაშქუმალეფიშ (პუბლიკაციეფიშ) გიმოჩამათ. ვატიკანს გინაგაფუეფ ვა რე დო მეკონ-მოკონეფ ბაჟიშ უმუშო (duty-free) რე.

## რესურსეფი ინტერნეტის

* ოფიციალური ვებ-ხასჷლა
* Chief of State and Cabinet Members Archived 2008-12-10 ვებ-ხასჷლას Wayback Machine.
* Vatican City at the Open Directory Project Archived 2009-06-01 ვებ-ხასჷლას Wayback Machine.
* History of Vatican City: Primary Documents
* Agreement Between the Italian Republic and the Holy See Archived 2008-10-06 ვებ-ხასჷლას Wayback Machine. , 18 February 1984
* Map of Vatican City Archived 2012-08-02 ვებ-ხასჷლას UK Government Web ArchiveCategory:Webarchive template other archives
* The Vatican as a Free Society by Carlo Lottieri Archived 2009-06-21 ვებ-ხასჷლას Wayback Machine.
* Walls of Rome Archived 2019-02-21 ვებ-ხასჷლას Wayback Machine.
* World Heritage Site
* Vatican City Live Webcam

## სქოლიო

ვიკიოწკარუეს**?** რე ხასჷლა თემაშენ:
ვატიკანი

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |